
УВОД

 Кључне надлежности и активности, мисија и циљеви Дирекције


Дирекција за мере и драгоцене метале (у даљем тексту: Дирекција) образована је Законом о министарствима („Службени гласник РС”, број 44/2014)  као орган управе у саставу Министарства привреде.


Према члану 4. став 3. поменутог Закона Дирекција обавља стручне послове и послове државне управе који се односе на: контролу мера и драгоцених метала; законске мерне јединице; еталоне; мерила; као и друге послове који су одређени законом којим се уређује метрологија и другим законима.


Надлежности Дирекције дефинисане су Законом о метрологији („Службени гласник  РС”, број 30/10) и Законом о контроли предмета од драгоцених метала („Службени гласник РС”, бр. 36/11) и обухватају следеће основне послове:

1. примену система законских мерних јединица у Републици Србији;

2. развој, остваривање, проглашавање, чување, одржавање и усавршавање еталоне Републике Србије;

3. обезбеђивање метролошке следивости;

4. метролошке експертизе;

5. испитивање претходно упакованих производа ради провере испуњености метролошких захтева;

6. представљање Републике Србије у међународним и регионалним метролошким организацијама и организацијама из области драгоцених метала;

7. метролошки надзор;

8. оцењивање усаглашености мерила са прописаним захтевима;

9. одлучување у управним поступцима из области метрологије и области контроле предмета од драгоцених метала;
10. учествовање у припреми прописа из области метрологије и из области контроле предмета од драгоцених метала;
11. вођење регистра мерила која подлежу законској контроли;

12. обезбеђивање метролошких информација и издавање службеног гласила;

13. дистрибуцију времена;

14. одређивање решењем знака произвођача, увозника, односно заступника;

15. евиденцију знакова произвођача, увозника, односно заступника;

16. испитивања и жигосања предмета од драгоцених метала;

17. испитивања драгоцених метала и њихових легура;
18. надзор у области контроле предмета и драгоцених метала;
19. сарадњу са надлежним инспекцијским органима и пружање стручне помоћи из области контроле предмета од драгоцених метала;

20. обављање других послова из области метрологије и из области контроле предмета од драгоцених метала у складу са законима.


Дирекција обавља и послове оверавања мерила за чије оверавање нема овлашћених тела, с тим да се оверавање тих мерила врши на начин који обезбеђује независност и непристрасност.


Мисија Дирекције, као водеће метролошке институције у Србији, је да развија и осигура примену одговарајуће инфраструктуре мерења која обезбеђује тачна, поуздана и поштена мерења чија је сврха допринос просперитету, унапређењу квалитета живота грађана и повећању конкурентности привреде.

Организациона структура и ресурси
Унутрашњим уређењем и систематизацијом радних места у Министарству привреде – Дирекцији за мере и драгоцене метале, за обављање послова из делокруга рада Дирекције образована су два сектора, три одсека, једно одељење, и то:

· Сектор за развој метрологије

· Сектор за контролу и надзор

· Одсек за  финансијске послове
· Одељење за правне и опште послове

· Одсек за информационе технологије

· Одсек за сертификацију
Организациона шема Дирекција, приказана на слици 1, израђена је на основу Правилника о унутрашњем уређењу и систематизацији радних места у Министарству привреде од 2. октобра 2014. године.

Седиште Дирекције је у Београду а остале локације су у: Новом Саду, Суботици, Зрењанину, Нишу и Крушевцу.



Укупно систематизованих радних места у Дирекцији је 103.

Годишњи буџет Дирекције за 2016. годину износи 195 000 000 динара.
РАЗВОЈ МЕТРОЛОШКОГ СИСТЕМА РЕПУБЛИКЕ СРБИЈЕ

1. РАЗВОЈНЕ АКТИВНОСТИ И РЕАЛИЗАЦИЈА SI ЈЕДИНИЦА
1.1. 
Развојни пројекти 
1.1.1. Пројекти Дирекције
· Развојни пројекат Националне лабораторије за густину – хидростатичка вага.
· Развојни пројекат остваривања и сертификовања референтних материјала – водени раствори етанола.
· Проширење обима акредитације за послове испитивања мерила масе са неаутоматским функционисањем за мерила опсега изнад 100 kg.
· Аутоматизација у области AC/DC трансфера.
· Успостављање нове методе еталонирања DCV применoм аутоматизованог потенциометра, до 10 V.
· Остваривање методе за мерење параметара облика (приоритетни пројекат 06/2012, фаза III и IV).
· Остваривање методе апсолутног мерења фреквенције (таласне дужине) помоћу комб генератора (приоритетни пројекат 05/2012, фаза IV).
· Рестриктивна дистрибуција времена путем директне везе ДМДМ-корисник путем оптичког кабла (типа тачка-тачка).
· Дистрибуција времена путем RDS-a.
· Развој часовника са секундним показивањем за пријем временског сигнала путем RDS.
· Синхронизација времена у мерилу средње брзине возила у саобраћају на дугим растојањима.
· Mерење средње брзине возила у саобраћају на кратким и дугим растојањима на путевима РС.
· Учешће у Пројекту реализације мерења средње брзине на аутопутевима Србије у оквиру IPA пројекта - израда идејног решења и техничке документације за реализацију новог система за мерење средње брзине.

Слика 1. Организациона шема Дирекције
1.1.2. Учешће у међународним и европским развојним програмима (EURAMET развојни пројекти, EMRP, EMPIR, међународни и билатерални пројекти)
EMPIR 
· EMPIR пројекат 14RPT03 ENVCRM за изградњу капацитета (Capacity Building) у области метрологијеу хемији.
· EMPIR пројекат 14RPT02 AWICal за изградњу капацитета (Capacity Building) у области динамичког мерења масе.
· EMPIR пројекат 14RPT05 Eura-Thermal за изградњу капацитета (Capacity Building) у области термалне метрологије.
· EMPIR пројекат 15RPT03 HUMEA за изградњу капацитета (Capacity Building) у области метрологије релативне влажности.
· Припрема теме у области мерења фреквенције или области мерења храпавости за барем један EMPIR пројекат у области Research Potential – Capacity Building.
· Разматрање учешћа у неком од EMPIR “Energy” који je кључни позив за EURAMET TC/SС-PE, за решавање „енергетских дилема”,  будућих потреба индустрије и друштва за енергијом.
· Учешће у EMRP JRP-IND52–xdReflect пројекту преко RMG-a (Research Mobility Grants) у трајању од два месеца. Домаћин је Институт за оптику у Мадриду у Шпанији у термину од априла до јуна 2016 године.

EURAMET
· EURAMET 1295 Истраживачки пројекат  - Водич за еталонирање и руковање микропипетама. Координатор пројекта је EIM, Грчка. Учесници у пројекту су IPQ (Португалија), FORCE (Данска), ДМДМ (Србија), EIM (Грчка), ČMI (Чешка Република), BoM (Македонија), BEV (Аустрија), национални метролошки институт Кине, BRAND GMBH + CO KG (Немачка) и ARTEL (САД). Током 2016. године је у плану реализација 3. и 4. фазе пројекта.
· EURAMET пројекат 1152: GNSS receiver performance monitoring.
ОСТАЛО
· Пројекат „ Јачање капацитета националног система за инфраструктуру квалитета и тела за оцену усаглашености производа у Републици Србији“, финансираног у склопу Програма Европске уније за Србију IPA, пројекат спроводе Чешки институт за метрологију (ČMI) и Чешка канцеларија за стандарде, метрологију и испитивање (SSL).
1.2. 
Унапређење постојећих и реализација нових еталона Републике Србије (националних еталона) и метода еталонирања/испитивања
·  Реализација националног еталона густине течности – хидростатичка вага.
·  Остваривање методе еталонирања великих отпорности од 1 G( до 1 Т(.
· Развој методе и реализација еталона јединице протока течности опсега мерења (1,5 -1500) L/min.
· Унапређење постојећих метода еталонирања јединице запремине течности.
· Еталон времена и фреквенције РС: Усмеравање UTC(DMDM) скале - постављање и праћење корекција фазе и фреквенције, у складу са препоруком TAI. Усавршавањем алгоритма управљања, разлика ове две скале се одржава унутар 30 ns. Ова разлика треба да се одржава и у 2016. години, и омогуће предуслови за одржавање разлике скала унутар 25 ns. 
· Унапређење еталона времена и фреквенције прављењем нове шеме повезивања постојеће опреме, укључивањем новог микрофазног степера у систем.  
· Унапређење методе мерења тренутне брзине. Увођење потпуно аутоматског ажурирања, обраде, приказивања и складиштења мерних и регистрованих података.  
· Реализација синхронизације времена у мерилу средње брзине на дугим растојањима на дефинисаним трасама.
· Побољшање и унапређење примарног и секундарног спектрофотометријског система.
· Побољшање и унапређење методе за мерење параметара облика.
· Остваривање методе за мерење разних геометријских параметара у 3D на оптичкој CMM.
2. УЧЕШЋЕ У CIPM MRA AРАНЖМАНУ
2.1. 
Одржавање, унапређење и проширење могућности мерења и еталонирања (СМС) у бази BIPM (KCDB)

· Подношење захтева за  и припрема CMC из области хемије гасова - концентрацију озона у атмосфери.
· Рад на припреми проширења CMCѕ за област електричне отпорности до 1 ТΩ.
· Унапређење могућности мерења и еталонирања (CMC) у бази BIPM (KCDB) из области еталонирања запремине течности на основу резултата ЕУРАМЕТ пројеката 1297 и EURAMET.M.FF-K4.2.2014. У децембру 2016. године планира се слање пријаве за унапређење могућности председавајућем EURAMET TC-F. 
· Ревизија постојећих СМСѕ и смањење мерне несигурности (после вишемесечног праћења карактеристика цезијумског часовника, коме је замењена цезијумска цев и замене референтног цезијумског часовника у лабораторији).
· Након објављивања резултата са допунског поређења ЕУРАМЕТ 1193 за термопарове у фиксним тачкама, у 2016. годину планира се израда и пријава СМС за еталонирања тернмомпарова у фиксним тачкама цинка (419,527 (С), алуминијума (660,323 (С), сребра (961,78 (С) и бакра (1084,62 (С).
· Подношење захтева за ревизију и припрема CMC за светлосну јачину, осветљеност и луминанцију, а на основу резултата кључног поређења EURAMET.PR- K3.a. (боље мерне несигурности) и Светлосни флукс EURAMET.PR- K4.
· Припрема и подношење захтева за CMC за храпавост на основу резултата кључног поређења EURAMET-L.K8.2013.
2.2. 
Учешће у кључним, допунским, билатералним и другим поређењима
· Учешће у Кључном поређењу за концентрацију озона Key Comparison BIPM.QM-K1, Ozone at ambient level.
· ЕУРАМЕТ поређење 1252–Поређење дигиталног манометра са радним флуидом уље.

· Учешће у кључном поређењу 1kg (Key comparison of 1 kg mass standards linked to CCM.M-K4), Euramet br. 1346. 
· Директно поређење „Оn-site Josephson voltage comparisons” са BIPM, у фази драфт Б.
· EURAMET пројект Е1187 „Сomparison of instrument current transformers up to 10 kА”

у фази драфт Б.
· EURAMET.M.FF-K4.2.2014.  Кључно поређење микропипета. IPQ из Португалије је координатор Пројекта. Учесници у пројекту су IPQ (Португалија), FORCE (Данска), DPM (Албанија), INM (Румунија), MIRS (Словенија), ДМДМ (Србија), MBM (Црна Гора), GUM (Пољска), EIM (Грчка), BEV (Аустрија) и BIM (Бугарска).  У ДМДМ-у  је предвиђено да се заврше мерења у новембру 2015. године. Крајем 2015. године и почетком 2016. године се очекује да се у ДМДМ заврши обрада и слање резултата координатору Пројекта. 
· EurAmet 1297 -  Међулабораторијско поређење пикнометра називне запремине 50 mL и тиквице називне запремине  500 mL. ДМДМ (Србија) и IPQ ( Португалија) су организатори Пројекта. Учесници у пројекту су IPQ (Португалија), FORCE (Данска), DPM (Албанија), INM (Румунија), MIRS (Словенија), ДМДМ (Србија), MBM (Црна Гора), GUM (Пољска), BEV (Аустрија), UME (Турска), BoM (Македонија), VSL (Холандија), ČMI (Чешка Република), INRIM (Италија), MKEH (Мађарска) и CEM (Шпанија).  У току 2016. године се планира израда коначног извештаја и презентовање резултата пројекта представника ДМДМ –а на састанку EURAMET TC-F.
· Под заједичком ознаком кључног поређења за време и фреквенцију CCTF-K001.UTC, укупно 219 кључних поређења (3(73, три поређења сваког петог дана), чији се резултати објављују у месечном билтену BIPM и на BIPM сајту. Ово обухвата поређење UTC(DMDM) скале са UTC(GPS) помоћу GPS пријемника ТТS-2 и GPS пријемника GTR 50, као и поређење оба цезијумска сата са скалом UTC(DMDM) и слање свих ових података у BIPM. 
· Учествовање у програму Rapid UTC, (UTCr). 

· Учествовање ултрастабилног кварцног осцилатора у билатералном поређењу са другим НМИ и осталим заинтересованим субјектима.
· EURAMET пројекат у фази предлога за понављање поређења TF.TI-K1 (Допунско поређење).
· Билатерално поређење са Техничким опитним центром ТОЦ, после њихове набавке нове врхунске мерне опреме за мерење стабилности фреквенције.
· ЕУРАМЕТ.Т-К9 - ITS-90 SPRT Calibration from the Ar TP to the Zn FP  - Планира се реализација II дела еталонирања еталонског отпорног термометар на температурама од тројне тачке живе до фиксне тачке очвршћавања цинка након повратка из INRIM, Италија ко-пилот лабораторије на међулабораторијском поређењу у учествује ДМДМ.
· ЕУРАМЕТ-1189 – Intecomparison of the realisation of triple point temperature in cell, поређење у реализацији релативне влаге у опсегу од 10% до 95% на температурама од -10 °C до 70 °C. 
· ЕУРАМЕТ-1357- Comparison of TPW realizations through a circulating TPW cell according to ITS-90- накнадно прихваћено поређење да учествујемо у референтној вредности реализације температуре тројне тачке воде основне термодинамичке величине јединице температуре.
· Постоји могућност учествовања у кључном поређењу усмерене пропустљивости EURAMET-PR.K6.
· Постоји могућност учествовања у кључном поређењу за граничне мере AFRIMETS CCL-K1.2015 (прихваћен позив за учествовање у 2015).
3. ОБЕЗБЕЂЕЊЕ СЛЕДИВОСТИ НАЦИОНАЛНИХ ETAЛОНА ДО МЕЂУНАРОДНИХ ЕТАЛОНА
3.1. 
Еталонирање (екстерно у другим NMI и интерно у Дирекцији)

· Еталонирање националног еталона индекса рефракције – Аbbe рефрактометар у GUM, Пољскa.
· Еталонирање гарнитуре контролних еталона класе тачности Е1 мерног опсега од 1mg до 10 kg.  

· Eталонирање тега од 1 kg E0 класе тачности.
· Еталонирање еталон отпорника називне вредности 1 ( и 10 k( (Leeds&Northrup и Tinsley) у BIPM.
· Еталонирање  еталона тачке росе са огледалом.  

	Интерно у Дирекцији


· Еталонирање еталон отпорника ДМДМ.
· Еталонирање електронских еталона (калибратора) ДМДМ.
· Еталонирање дигиталних мултиметара ДМДМ.
· Еталонирање еталон бројила ДМДМ.
· Национални еталони јединице запремине течности - гарнитуре преливних пипета називних запремина 1 L, 2 L, 5 L, 10 L, 20 L, 50 L, 100 L и 500 L које се користе у поступку еталонирање еталона и мерила из области запремине течности волуметријском методом еталонирају се интерно у Дирекцији.
· 4 еталона у склопу националног еталона времена и фреквенције (два цезијумска сата са млазом и два GPS пријемника). 
·  2 секундарна еталона времена и фреквенције: рубидијумски еталон са гасном ћелијом и GPS дисциплиновани осцилатор са кварцним интерним осцилатором. 
· 8 радних еталона: 2 кварцна осцилатора и 6 фреквенцметара са кварцним осцилатором.
· Еталон времена и фреквенције РС: Усмеравање UTC(DMDM) скале - постављање и праћење корекција фазе и фреквенције, у складу са препоруком TAI. Од 1. јануара 2010. фреквенција еталона се континуирано коригује, а скала UTC(DMDM) се усмерава ка UTC скали. У периоду 2011. - 2014. године, усавршавањем алгоритма управљања и свакодневном обрадом података (учествовањем у програму Rapid UTC, (UTCr)), разлика ове две скале се одржава унутар 30 ns. Ова разлика треба да се одржава и у 2016. години.
· 2 еталонска отпорна термометра са дугим стаблом Pt-100.
· 4 еталонска термопара (Аu/Pt – 2 ком и S-tip -2 ком).
· 3 еталонска отпорна термометра –високотемпературна 0.2 (.
· 2 климатске/температурне коморе.
· Комплет стандардних отпорника од 1 (, 10 (, 25 ( и 100 ( - 2 ком.
· Постоји могућност учествовања у кључном поређењу усмерене пропустљивости EURAMET-PR.K6.
· Постоји могућност учествовања у кључном поређењу за граничне мере AFRIMETS CCL-K1.2015 (прихваћен позив за учествовање у 2015).
3.2.  
Други начини обезбеђења следивости

· Билатерално поређење националног еталона - фотометра за озон SRP54, са другим националним еталоном NMI или DI. 
· Одржавање националног примарног еталона јединице једносмерног електричног напона на бази Џозефсоновог ефекта, утврђивањем метролошких карактеристика након директног поређења са BIPM. Преношење вредности јединице једносмерног електричног напона са примарног еталона на друге еталоне јединице једносмерног електричног напона.
· Одржавање националног примарног еталона јединице електричне отпорности, утврђивањем метролошких карактеристика након еталонирања у BIPM-у, међусобним поређењем. Преношење вредности једцинице електричне отпорности са примарних на друге еталоне јединице електричне отпорности.
· Одржавање националног еталона за наизменични електрични напон, утврђивањем метролошких карактеристика након еталонирања у METAS-у. Преношење вредности једцинице наизменичног електричног напона на друге еталоне јединице наизменичнoг електричног напона. 
· Одржавање националног еталона за електричну енергију, утврђивањем метролошких карактеристика након еталонирања у PTB-у. Преношење вредности јединице електричнe енергије на друга еталон бројила. 
· Одржавање националног еталона за електричну снагу, утврђивањем метролошких карактеристика након еталонирања у PTB-у. Преношење вредности јединице електричнe снаге на друге еталоне електричне снаге. 
· Кључно поређење за време и фреквенцију CCTF-K001.UTC је истовремено и начин обезбеђења следивости до међународног еталона UTC.

· Интерно поређење система за реализацију реалативне влажности –генератора са два притиска и две температуре са системом за мерење тачке росе и сетом сензора за мерење температурног поља унутар коморе генератора влажности са две температуре и два притиска под истим условима.
4. УСЛУГЕ КОРИСНИЦИМА

4.1. 
Еталонирања и обезбеђење следивости

· На основу захтева заинтересованих страна из области мерења физичко-хемијских величина и мерења у хемији.
· На основу захтева заинтересованих страна из области мерења масе и притиска.
· Еталонирање еталона за акредитоване лабораторије, овлашћена тела, привредне субјекте и заинтересоване стране и то: еталон отпорника, мултиметара, калибратора AC/DC трансфера, термичких конвертора, ватметара, еталон бројила, струјних и напонских мерних трансформатора, уређаја за преглед бројила електричне енергије и друго.
· На основу захтева контролних тела за оверавање мерила и лабораторија за еталонирање из области мерила запремине течности и гаса, еталонирање пикнометара, мерних посуда од стакла и метала, разних типова и различитих називних запремина, уређаја са звоном, ротаметара за мерење протока воде , микропипета, лабораторијских мерила од стакла.
· На основу захтева заинтересованих страна из области мерења времена и фреквенције и мерила за мерење брзине возила у саобраћају.
· На основу захтева заинтересованих страна из области термометрије.
· Еталонирање на основу захтева заинтересованих страна из области мерења димензионих, оптичких величина и акустике.
4.2. 
Испитивања у вези са одобрењем типа мерила и друга испитивања
Испитивања у вези са одобрењем  типа мерила ће се радити за следећа мерила:

· мерила из области метрологије у хемији,  влагомери за зрна житарица и семенке уљарица, анализатори издувних гасова код мотора са унутрашњим сагоревањем,  етилометри, рефрактометри,
· ваге са неаутоматским функционисањем,

· манометре за крвни притисак,

· манометре за притисак у пнеуматицима,

· уређаје за мерење силе кочења по ободу точкова,
· бројила електричне енергије, 

· мерне системе за непрекидно и динамичко мерење количина течности које нису вода;  водомере; мерне системе за компримована гасовита горива за возила,
· мерила брзине возила у саобраћају (радар, лидар),      
· медицинске термометре, 
· мерила топлотне енергије – (испитивање рачунске јединице и сензорског пара температуре улазног и излазног вода),
· опациметре,
· аутоматска мерила нивоа течности,
· мерила дужине жице и кабла,
· мерила дужине опште намене,
· таксиметре,

· мерила нивоа звука.

4.3. 
Међулабораторијска поређења и испитивања оспособљености
· Oрганизовање међулабораторијског поређења на (PT шеме) према захтеву странака (завршетак РТ шеме за лабораторије за еталонирање рефрактометара PT-H-RF-1-2015.
· Организација и спровођење ПТ шеме за тегове, мерила масе са неаутоматским. функционисањем и манометре (домаћа ПТ са могућношћу проширења на регион). 

·  ПТ шема из области запремине течности  - Међулабораторијско поређење микропипете. 

· Међулабораторијско поређење (ПТ шема) из области времена и фреквенције. 

· Mеђулабораторијско поређење лабораторија из области температуре - ПТ шема- за еталонирање отпорних термометара Pt-100.
· Организација и спровођење ПТ шеме за помична мерила дужине.
· Организација и спровођење ПТ шеме из области угла у равни.
4.4. 
Одобрење типа мерила

Предвиђа се обрада око 135 захтева за одобрење типа мерила.

Предвиђа се анализа резултата испитивања типа мерила за око125 типа мерила.

Предвиђа се оцењивање усаглашености мерила са прописаним захтевима за око 125 типа мерила.

Предвиђа се припрема и издавање уверења о одобрењу типа за око 125 типа мерила.

Вођење евиденције о свим захтевима за одобрење типа мерила.
4.5. 
Оверавање мерила 

Дирекција ће у 2016. години обављати послове оверавања мерила, у складу са чланом 7. став 2. Закона о метрологији („Службени гласник РС“, број 30/10), за оне врсте мерила за којих нема овлашћених тела, а нарочито: 

-мерила дужине опште намене (мерне траке, сложива мерила дужине, метри за текстил, мерне летве за мерење нивоа течности, односно празног простора у резервоарима, мерни лењири, мерне траке с виском); 

-машине за мерење дужине жице и кабла; 

-угоститељске посуде и мерне боце за складиштење, млекомери и лактофризи;

-цистерне; 

-мерила густине течности која се користе у промету роба и услуга (ареометри, електронска мерила густине, алкохолометри, етилометри, рефрактометри који се у промету роба и услуга; 
-мерни трансформатори који се користе за обрачун електричне енергије;
-спектрофотомeтри који се користе у функцији заштите здравља, 

-детектори јонизујућег зрачења који се користе у функцији заштите здравља и опште безбедности и заштити животне средине;

-дозиметри који се користе у функцији заштите здравља;

-мерила нивоа звука; 
-мерила брзине возила у саобраћају.
Послови оверавања мерила обављаће се од стране Одсека за oверавање мерила, (у даљем тексту: Одсек).

Поред послова оверавања мерила у 2016. години, Одсек ће обављати и послове ванредног прегледа мерила у употреби, као и послове еталонирања тегова класе тачности М1, М2 и F2  називних маса од 1 mg до 500 kg.
У циљу што квалитетнијег и ефикаснијег обављања послова оверавања мерила, као и еталонирања тегова, планира се организовање интерних обука за запослене у одсецима кроз различите врсте радионица, стручних консултација, као и њихово активно учествовање на екстерним обукама и семинарима.

4.6. 
Оцењивање усаглашености са захтевима за мерила

Предвиђа се оцењивање усаглашености мерила са прописаним захтевима за око 125 мерила.

4.7.  
Ванредни преглед мерила у употреби и метролошке експертизе

У случају сумње у исправност мерила, заинтересовано лице може тражити од овлашћеног тела, односно Дирекције ванредни преглед мерила и издавање извештаја о прегледу.
Дирекција ће у 2016. години, благовремено решавати поднете захтеве заинтересованих лица, односно обављати послове ванредних прегледа мерила у употреби.

Такође, Дирекција ће обављати и послове метролошкох експертиза који обухватају све радње у циљу проучавања и доказивања, на пример вештачења на суду, стања мерила и одређивања његових метролошких својстава, између осталог позивањем на одговарајуће законске захтеве. 
4.8. 
Развој нових услуга

· У склопу развојног пројекта остваривања и сертификовања референтних материјала – водени раствори етанола.
· Проширење могућности еталонирања на област мерења параметара облика.
· Рестриктивна дистрибуција времена путем директне везе ДМДМ-корисник путем оптичког кабла (типа тачка-тачка).
· Дистрибуција времена путем RDS-a.
· Мерење средње брзине возила у саобраћају на кратким и дугим растојањима на путевима у РС.
4.9. Обуке, семинари, радионице и консултације за запослене у Дирекцији (интерне обуке) и за заинтересоване стране (овлашћена тела за оверавање мерила, именована тела за оцењивање усаглашености, акредитоване лабораторије, произвођачи, индустрија и др.)
· Обуке за запослене у Дирекцији и за овлашћена тела за оверавање  мерила за примену Правилника о мерилима, посебно за: водомере, гасомере, мерне системе.
· Обуке за запослене у Дирекцији и за овлашћена тела за оверавање  мерила за примену Правилника о вагама са неаутоматским функционисањем.
· По потреби, обука за МУП (обука у вези примене новог Правилника о метролошким захтевима за мерила брзине возила у саобраћају и руковање, постављање и мерење брзине помоћу мерила брзине типски одобрених у последњих годину дана- после дефинисања мерила средње брзине, нових врста мерила тренутне брзине и допуне правилника у односу на прелазне одредбе).
· Испитивање тржишта заинтересованих за похађање обука из области метрологије.

· Обука по захтеву заинтересоване стране из области интерног еталонирања.
5. УЧЕШЋЕ И ПРИПРЕМА СТРУЧНИХ ОСНОВА ЗА ИЗРАДУ ПРОПИСА 

5.1. 
Транспоновање европских прописа и директива које се односе на метрологију

· Транспоновање Европске директиве 75/324/ЕЕС за аеросол диспензере. 

· Транспоновање директиве Европске комисије и Савета и распореда за летње рачунање времена: Directive 2000/84/EC of the European Parliament and of the Council and Schedules for the summertime period, published in the communications (2001/C 35/07, 2006/C 61/02, 2011/C 83/06).
Ова активност ће се обављати по потреби, а у складу са Планом рада Владе Републике Србије.
5.2. 
Закони и подзаконски прописи који се односе на метрологију, контролу предмета од драгоцених метала и рачунање времена

·   Израда Нацрта закона о рачунању времена
5.3. 
Прописи који се односе на захтеве за мерила која се користе у законској метрологији на основу националног прописа

·  Учешће у изради Нацрта правилника о бројилима активне електричне енергије класе тачности 0,2Ѕ и индекса класе D.
· Правилник о мерилима брзине возила у саобраћају (дефинисање мерила средње брзине, нових врста мерила тренутне брзине, допуна правилника у односу на прелазне одредбе)
5.4. 
Давање стручних мишљења и учешће у јавним дискусијама при доношењу прописа

Ова активност ће се обављати по потреби, а у складу са Планом рада Владе Републике Србије.
6. МЕТРОЛОШКИ НАДЗОР И ПРЕТХОДНО УПАКОВАНИ ПРОИЗВОДИ

Метролошки надзор је надзор над производњом, прометом, увозом, уградњом, употребом, одржавањем и поправком мерила, обављен да би се проверило да ли та мерила испуњавају прописане захтеве, односно да ли се та мерила користе у складу са Законом о метрологији и прописима из области метрологије, као и провера тачности количина назначених и садржаних у претходно упакованим производима. 

Метролошки надзор обухвата надзор над мерилима и претходно упакованим производима који су стављени на тржиште и надзор над мерилима у употреби.

Дирекција врши и надзор над употребом законских мерних јединица и надзор над стручним радом овлашћених тела преко лица овлашћених за вршење метролошког надзора.
6.1.  
Надзор над мерилима која су стављена на тржиште и над мерилима у употреби у законској метрологији

Дирекција ће, преко лица овлашћених за вршење метролошког надзора у 2016. години вршити надзор над мерилима која су стављена на тржиште, као и над мерилима која су у употреби према месечним плановима надзора, као и на основу пријава грађана, надлежних органа и других заинтересованих лица. Дирекција ће предузети потребне активности на успостављању система тржишног надзора над мерилима и претходно упакованим производима.

6.2. 
 Надзор над произвођачима, увозницима и сервисерима мерила у законској метрологији
Дирекција ће, преко лица овлашћених за вршење метролошког надзора у 2016. години вршити надзор над произвођачима, увозницима и сервисерима мерила у законској метрологији према месечним плановима надзора, као и на основу пријава грађана, надлежних органа и других заинтересованих лица.
6.3. 
 Надзор над стручним радом овлашћених тела за оверавање мерила

Дирекција ће, преко лица овлашћених за вршење метролошког надзора у 2016. години, вршити надзор над стручним радом овлашћених тела за оверавање мерила кроз следеће врсте надзора:

-редовне надзоре (провера испуњености услова за овлашћивање);

-ненајављене надзоре у складу са планом рада овлашћеног тела;

-контролне прегледе над мерилима овереним од стране овлашћеног тела.

Надзор над стручним радом овлашћених тела обављаће се према месечним плановима надзора над свим овлашћеним телима за обављање послова оверавања мерила, као и по пријавама заинтересованих лица.

6.4.  
Надзор над претходно упакованим производима који су стављени на тржиште и провера тачности количина назначених и садржаних у претходно упакованим производима
Претходно упаковани производи могу се ставити на тржиште или складиштити са намером стављања на тржиште само када је њихова називна количина означена тачно, јасно и недвосмислено и када је њихова стварна количина у оквиру дозвољеног одступања од означене називне количине.

Применом Правилника о претходно упакованим производима створени су услови, поред осталог, и за предузимање активности везаних за:

-надзор над пaкерима и увозницима;
-организовање семинара за све заинтересоване стране;

-развој нових метода;
-развој метода и израда процедура за испитивање претходно упакованих производа;
-регистрацију произвођача - пакера и увозника који стављају знак усаглашености количине претходно упакованих производа на своје производе кроз организовање семинара или пријављивање Дирекцији;
-обуке одговорних лица Дирекције за послове испитивања и надзора.
6.5. 
Сарадња са надлежним инспекцијским и другим органима


У 2016. години планира се наставак интензивне сарадње са надлежним инспекцијским и другим органима, посебно у делу спровођења метролошког надзора, као и надзора над предметима од драгоцених метала
РАЗВОЈ СИСТЕМА КОНТРОЛЕ ПРЕДМЕТА ОД ДРАГОЦЕНИХ МЕТАЛА У РЕПУБЛИЦИ СРБИЈИ

6.6.
 Контрола предмета од драгоцених метала и квантитативне анализе

У складу са Законом о контроли предмета од драгоцених метала Дирекција ће у 2016. години, по поднетим захтевима, обављати следеће послове:

-испитивање и жигосање предмета од драгоцених метала;
-квантитативне хемијске анализе злата;
-квантитативне хемијске анализе сребра;
-XRF анализе драгоцених метала и њихових легура, као и предмета од драгоцених метала.
6.7. 
Утврђивање испуњености услова за доделу знака произвођача предмета од драгоцених метала


У 2016. години, планира се обављање послова везаних за утврђивање испуњености услова за доношење решења о знаку произвођача, увозника, односно заступника. Закон о контроли предмета од драгоцених метала, предвиђа да су, поред произвођача који су у обавези да предмете од драгоцених метала пре стављања на тржиште означе својим знаком произвођача, и увозници, односно заступници дужни да предмете од драгоцених метала пре стављања на тржиште означе својим знаком увозника, односно заступника. 
6.8. 
Надзор над предметима од драгоцених метала који су стављени на тржиште


Дирекција, преко лица овлашћених за вршење надзора над предметима од драгоцених метала, врши надзор над: предметима који су стављени на тржиште, у смислу испуњавања прописаних захтева; привредним субјектима који обављају откуп предмета од драгоцених метала; одржавањем прописаних услова код произвођача предмета којима је издато решење о знаку произвођача, увозника, односно заступника; одржавањем прописаних услова у пословним просторијама произвођача, увозника односно заступника предмета.

 Дирекција ће, преко лица овлашћених за вршење надзора над предметима од драгоцених метала, у 2016. години, вршити надзор над предметима од драгоцених метала који су стављени на тржише, према месечним плановима надзора, као и на основу пријава грађана, надлежних органа и других заинтересованих лица.

6.9. 
Надзор над привредним субјектима који обављају откуп предмета од драгоцених метала

Откуп употребљаваних предмета од драгоцених метала може да врши само лице које се у смислу Закона о контроли предмета од драгоцених метала сматра произвођачем. 
Дирекција ће, преко лица овлашћених за вршење надзора над предметима од драгоцених метала, у 2016. години, вршити надзор над привердним субјектима који обављају откуп предмета од драгоцених метала у складу са Законом о контроли предмета од драгоцених метала према месечним плановима надзора, као и надзор над привредним субјектима који врше откуп употребљиваних предмета од драгоцених метала, а не сматрају се произвођачима предмета од драгоцених метала у смислу Закона о контроли предмета од драгоцених метала на основу месечних планова надзора, пријава грађана, надлежних органа и других заинтересованих лица.

6.10.
 Надзор над  одржавањем прописаних услова код произвођача, увозника односно заступника предмета од драгоцених метала

Дирекција ће, преко лица овлашћених за вршење надзора над предметима од драгоцених метала, у 2016. години, вршити надзор над одржавањем прописаних услова код произвођача, увозника односно заступника предмета од драгоцених метала примењујући Правилник о условима за добијање знака произвођача предмета од драгоцених метала, као и знака увозника односно заступника („Службени гласник РС“ број 7/13).
6.11. 
Надзор над произвођачима предмета од драгоцених метала

·  Планира се 400 надзора код произвођача  прдмета од драгоцених метала.
·  Планира се 20 надзора код увозника предмета од драгоцених метала.
7.
МЕЂУНАРОДНЕ АКТИВНОСТИ

7.1.
BIPM

Дирекција за мере и драгоцене метале, као Национални метролошки институт (NMI) Србије и потписник CIPM MРA, за одређене могућности еталонирања и мерења (CMC) које се налазе у BIPM (Bureau International des Poids et Mesures – Међународни биро за тегове и мере) бази података KCDB, еталонирањем обезбеђује следивост до међународних еталона SI јединица за све кориснике у Републици Србији (привреда, индустрија, лабораторије за еталонирање, тела за оцењивање усаглашености и др.). 
7.2.
OIML
Међународа организација за законску метрологију (у даљем тексту: ОIML) првенствено има за циљ да одреди опште принципе законске метрологије, установи смернице и упутства за израду закона и законских прописа којим се регулише употреба мерила, да дефинише карактеристике и захтеве које морају да испуне мерила која се користе у државама чланицама у области законске метрологије. 

Представници Дирекције ће, као представници Републике Србије, у 2016. години учествовати у раду oргана ОIML (Конференција, CIML, техничких комитета и поткомитета), са правом гласа приликом доношења одлука и докумената из надлежности ових органа.
· Учешће у раду OIML у гласањуTC17/SC8, SC1 i SC4.
· Учешће у раду OIML на препоруци R126 за анализаторе етанолау издаху-етилометри.
· Учешће у раду Техничких комитета OIML за мерила масe.
· Учешће у раду Техничког комитета OIML TC12/WG1 за бројила активне електричне енергије.
· Учешће у раду Техничког комитета OIML D11 TC5/SC1 о захтевима околине за мерне инструменте.
· Учешће у раду техничког поткомитета TC 8/SC 1 за аутоматска мерила нивоа течности на ревизији препоруке R85.
· Учествовање у раду техничког поткомитета TC 3/SC 6 Усаглашеност са типом.

· Учествовање у раду техничког поткомитета TC 3/SC 1 Сертификациони систем.

7.3.
EURAMET
· Учешће у раду Генералне скупштине EURAMET.
· Сарадња са националним метролошким институтима земаља југоисточне Европе - BoD Working Group for Capacity Building (бивша Focus Group).

· Учешће у раду EURAMET TC-М за масу и притисак.
· Учешће у раду EURAMET TC-МC за метрологију у хемији.
· Учешће у раду Техничког комитета EURAMET за електрицитет и магнетизам ТС ЕМ.
· У периоду од 19.04. до 21.04.2016. године Дирекција је домаћин ЕУРАМЕТ техничког комитета TCF за запремину и проток. 

· Учешће у раду техничког комитета за време и фреквенцију (EURAMET TC-TF).
· Учешће у раду техничког комитета ТС-Т за термометрију, фебруар 2016, Малта.  
· Учешће у раду EURAMET Техничких комитета за дужину, акустику,  фотометрију и радиометрију TC-L, TC-AUV и TC-PR.
7.4.
WELMEC
Европска сарадња у законској метрологији (у даљем тексу: WELMEC) омогућује ефикасно транспоновање европских директива у национално законодавство, као и преузимање истих обавеза које имају све државе чланице ЕУ, на начин који је у потпуности хармонизован са законодавством ЕУ. 
Представници Дирекције ће, као представници Републике Србије, у 2016. години учествовати у раду oргана, као и у раду радних група WELMEC.  
· Учешће у раду радне групе WELMEC WG 11 Utility meters и погрупе за бројила електричне енергије.
· Учешће у раду  радне групе за запремину и проток течности и гаса.
· Учешће у WELMEC WG 12  za таксиметрe. 

7.5.
Међународно удружење служби за анализу (IAAO) и HALLMARKING CONVENTION

Конвенција о контроли и означавању предмета од драгоцених метала (у даљем тексту Конвенција), позната и као „Hallmarking Convention”, „Конвенција о драгоценим металима” или „Бечка конвенција”, је међународни уговор између држава уговорница, који има за циљ да олакша прекогранични промет предмета од драгоцених метала.


Међународно удружење служби за анализу (у даљем тексту: IAAO) омогућује сарадњу која се односи на размену техничких информација и усаглашавање поступака испитивања и жигосања предмета од драгоцених метала.


 IAAO блиско сарађује са Конвенцијом. Заједно са IAAO, Конвенција редовно организује међулабораторијска кружна поређења (Round Robin).


У 2016. години се планира спровођење свих потребних активности везаних за чланство Републике Србије у Конвенцији. 


Представници Дирекције ће, као представници Републике Србије, у 2016. години учествовати у раду Сталног комитета Конвенције и у раду IAAO, као и у међународним кружним анализама и међулабораторијским поређењима.
7.6.
 Остале организације

· Учеше у раду Eurachem-a, PT WG (Радна група за PT шеме), и PT MU (Радна група за мерну несигурност).
· Сарадња са Институтом за стандардизацију и учешће у раду Комисија.
· Сарадња са Акредитационим телом Србије и учешће у раду оцењивачког тима АТС за акредитацију лабораторија (технички експерти) и секторског комитета за лабораторије за еталонирање.
· Сарадња са Министарством енергетике у оквиру Националне радне групе за Регионални програм енергетске ефикасности (REEP) за Западни Балкан. 
· Рад у Друштву метролога.
· Сарадња са АТС, ИСС на пословима у вези термометрије.
· Сарадња са DI -Институт за нуклеарне науке „Винча“ на пословима у вези еталона термофизичких величине и еталона јонизујућег зрачења.
7.7.
 Билатерална сарадња

·  Сарадња са National Measurement and Regulation Office (NMRO), Уједињено Краљевство, на подршци ДМДМ, за испитивање бројила активне електричне енергије и издавање Извештаја о испитивању, коју ДМДМ пружа NMRO за потребе доношења ЕС сертификата о одобрењу типа бројила 
8.
СИСТЕМИ МЕНАЏМЕНТА И АКРЕДИТАЦИЈА У ДИРЕКЦИЈИ
8.1.
Одржавање и унапређење интегрисаног система менаџмента и система у складу са SRPS ISO/IEC 17025
· Израда радног упутства за еталонирање еталон отпорника великих отпорности од 1 G( до 1 Т(.
· Израда радног упутства за еталонирање волтметара и калибратора за једносмерни електрични напон помоћу аутоматизованог потенциометра.
· Припрема за  надзорне посете од стране АТС и MSC.
· Доношење и спровођење интегрисаног програма интерних провера за 2016. годину за Интегрисани систем менаџмента, за систем према SRPS ISO/IEC 17025, систем према SRPS ISO/IEC 17065 и систем према SRPS ISO/IEC 270001.
· Годишње преиспитивање од стране руководства, за системе под акредитацијом као и за системе под сертификацијом.
8.2.
 Развој нових система менаџмента и проширење обима акредитације за еталонирање и испитивање
· Имплементација система у складу са  ISO Guide серије 30, за произвођаче референтних материјала у области метрологије у хемији
· Имплементација система у складу са  SRPS ISO/IEC 17065.
· Имплементација система менаџмента безбедношћу информација у складу са  SRPS ISO/IEC 270001.
9.
УНАПРЕЂЕЊЕ КАДРОВСКИХ РЕСУРСА, ОБУКЕ, СТРУЧНА УСАВРШАВАЊА, УЧЕШЋЕ НА СТРУЧНИМ СКУПОВИМА 

9.1.
Учешће на екстерним обукама из различитих области метрологије, оцењивања усаглашености, квалитета и система менаџмента, акредитације, стандардизације и др.

·  Обука за два метролога из области еталонирања клипних манометара са теговима.
·  Стручно усавршавање у вези са применом прописа из делокруга рада ДМДМ, на доприносу хармонизацији законских оквира у складу са референтним одредбама Правилника о мерилима (MID) и нajбoљом прaксом кojу трeбa слeдити.
· Обука -  Интерни проверавач за сертификациона тела за производе који проверу спроводе  према стандарду SRPS ISO/IEC17065:2012  Оцењивање усаглашености — Захтеви за рад различитих типова тела која обављају контролисање. 

· Обука - Захтеви стандарда ISO/IEC17065:2012 – Оцењивање усаглашености. Захтеви за тела која сертификују производе, процесе и услуге.
· Обука -  Транзициони курс. Како извршити транзицију са стандарда ISO 9001:2008 на стандард ISO 9001:2015.
· Обука - Транзициони курс. Како извршити транзицију са стандарда ISO 9001:2008 на стандард ИСО 9001:2015.
· Обуке у оквиру увођења стандарда ISO 27001.
· Учешће у редовним обукама техничких оцењивача од стране Акредитационог тела Србије.
· Еталонирање уређаја са звоном.
· Еталонирање гасомера са течношћу.
· Радионица за радијациону термометрију – CMI-Република Чешка –договорена активност у оквирима пројекта Еura-Thermal.
· Радионица за контактну термометрију –UME-Tурска–договорена активност у оквирима пројекта Еura-Thermal.
· Учешће на стручном скупу Синергија и радионицама из информатичке области.
· Координирање и сарадња са Службом за управљање кадровима у вези са обукама које организује та служба.
9.2.
Интерни конкурси за стручно усавршавање
·  Припрема Посебног програма стручног усавршавања за 2017. годину (Рок: 31.12.2016. године).
9.3.
Учешће на скуповима и конгресима

· Учешће у комисијама Министарства за потребе овлашћивања тела овлашћених  за послове оверавања мерила.
· Учешће у комисијама Института за стандардизацију Србије за квалитет воде и природног гаса и горива нафтног порекла.
· Учешће у активностима Акредитационог тела Србије у својству техничког оцењивача у комисијама за редовна и ванредна оцењивања према захтевима SRPS ISO/IEC 17020, 17025.
· Tempmeko – 2016, Закопане, Пољска,  договорено у оквиру EMPIR.
· Учешће на Конференцији Осветљење 2016,  Радионица Photonica 2016.
10.
ПРАВНИ И ОПШТИ ПОСЛОВИ 
10.1.
Припрема прописа
· Правилник о изменама и допунама Правилника о мерилима.
· Правилник о изменама и допунама Правилника о претходно упакованим производима.
· Правилник о изменама и допунама Правилника о вагама са неаутомтаским функционисањем.
· Правилник о изменама и допунама Правилника о врстама мерила за које је обавезно оверавање и о временским интервалима њиховог периодичног оверавања.
· Правилник о условима за обављање послова оверавања мерила.
· Правилник о начину овлашћивања привредних субјеката и других правних лица за обављање послова оверавања мерила и о вођењу регистра овлашћених тела.
· Правилник о програму, условима и начину полагања стручног испита.
· Уредба о и изменама и допунама Уредбе о висини и начину плаћања накнада за спровођење оверавања мерила, метролошких експертиза, испитивања типа мерила, испитивања претходно упакованих производа и других послова из области метрологије.
· Уредба о изменама и допунама Уредбе о висини и начину плаћања накнада за извршавање послова у вези са испитивањем и жигосањем предмета од драгоцених метала.
· Правилник о изменама и допунама Правилника о испитивању и жигосању предмета од драгоцених метала.
· Учешће у изради НАЦРТА Правилника о бројилима активне електричне енергије класе тачности 0,2Ѕ и индекса класе D.
10.2.
Спровођење јавних набавки

У складу са планираним јавним набавкама учешће у поступцима јавних набавки.  
10.3.
Односи са правосудним и другим органима
· Подношење захтева за покретање прекршајних поступака, као и кривичних пријава на основу записника које доставе Одсеци за контролу и надзор и Одсек за надзор над предметима од драгоцених метала, припрема дописа по налогу судова, а поводом поднетих захтева, односно пријава, изјављивање жалби на решења у прекршајном поступку.
· Изјашњење у судским поступцима, достављање мишљења судовима, припремање дописа који се односе на вештачења и обавештавање судова о одређивању вештака у одређеним предметима.
10.4.
Кадровски послови
· организовање поступка оцењивања за 2015. годину на основу Уредбе о оцењивању, пружање помоћи оцењивачима у припреми извештаја о оцењивању, израда  решења о оцењивању државних службеника, анализа поступка оцењивања за 2014. годину, (рок за решења о оцењивању је крај фебруара, а рок за анализу оцењивања је крај марта);
· припрема података о часовима рада за исплату плата за све запослене, припрема Плана коришћења годишњих одмора за 2016. годину, припрема решења за годишње одморе, израда уговора о делу и уговора о привременим и повременим пословима, израда решења о додатном оптерећењу, прековременом раду, административни послови у вези са заснивањем и престанком радног односа; израда потврда из радног односа, обезбеђивање маркица за оверу здравствених књижица, месечно достављање извештаја Служби за управљање кадровима о променама у броју запослених у Дирекцији; достављање података Фонду за пензијско-инвалидско осигурање за бивше запослене у Дирекцији, а који се односе на радне сате или износ зараде; ажурирање база; послови писарнице: пријем поште, завођење у деловодник и уписник, архивирање, курирски послови; 

· расписивање и спровођење конкурса за попуну радних места, у зависности од потребе;

· солидарна помоћ. Организовање рада Комисије за солидарну помоћ, разматрање захтева, припрема извештаја комисије и припрема решења о исплати солидарне помоћи, све у зависности од броја поднетих захтева. 
10.5.
Управни поступак

· Обрада пристиглих жалби, решавање по жалби у првом степену када за то постоје услови и достављање изјашњења другостепеном органу када не постоје услови да се по жалби реши у првом степену.
· Пружање помоћи извршиоцима у изради аката у управном поступку.
11.
ИНФОРМАТИЧКИ  И ИЗДАВАЧКИ ПОСЛОВИ 
11.1.
Развој и одржавање рачунарске мреже (интерне мреже и Интернета) и рачунарске опреме 
11.1.1  Општи послови
· Увођење система менаџмента сигурношћу информација према захтевима стандарда ISО/IЕC 27001:2013  уз подршку подуговорене фирме;

· давање мишљења и предлога, као и учешће у изради процедура и других документа система менаџмента везаних за информатичке послове;
· праћење развоја примене рачунарске опреме и информационих технологија у целини и у складу са тим предлагање мера за њихову ширу и ефикаснију примену у ДМДМ;

· учествовање у изради финансијског плана и плана јавних набавки, који се односе на рачунарску и комуникациону опрему као и софтвера за потребе ДМДМ.
11.1.2  Послови везани за информационе подсистеме  у Дирекцији
· израда техничке спецификације web апликације за оверавање и надзор и надзор над  имлементацијом, тестирањем, обуком апликације;

· администрација  програма за писарницу Архилеус;

· одржавање база у Access-у: уверења о одобрењу типа (важећа и неважећа), рачунарске опреме, апликације јавних набавки, евиденције кадрова;

· инсталација клијентског дела софтвера за финансијско пословање и регистра запослених;

· програмска подршка за потребе  аутоматског  слања података за потребе UTCr;  

· координација при изменама Програма за резервоаре;

· инсталација и ажурирање базе прописа ParagrafLex, као и програмског пакета финансијских прописа  IPC;

· синхронизација података о рачунарској опреми са локалном базом основних средстава;

· унос података у следеће базе података: одобрени типови мерила, рачунари;

· хиперлинковање уверења о одобрењу типа у бази;

· формирање и дистрибуција електронских верзија неважећих одобрења типа мерила на захтев овлашћених тела;

· израда циркуларних докумената и мејлова за дистрибуцију циркуларних решења, потврда о обукама,  дописа, честитки, итд.

11.1.3  Развој и одржавање рачунарске мреже
·  квартални обиласци ОКН ради  одржавања рачунарске и комуникационе опреме са фирмом за одржавање WAN и LAN;

· одржавање рачунара у  ОКН Remote Desktop везом преко L3VPN-a; 

· администрација LAN мреже, као и координација и учешће при конфигурацији и инсталацији комуникационе опреме и изради документације.

11.1.4  Развој примене Интернета
· превентивни и интервентни надзор над интернет саобраћајем и електронском поштом; 

· координација и учешће у администрацији  mail и DNS сервера.
11.1.5  Примена и одржавање персоналних рачунара
· набавка, пријем, инсталација и замена информатичке опреме;

· интервентно и превентивно одржавање рачунарске опреме;  

· координација у подуговореном интервентном одржавању рачунарске опреме;  

· набавка лиценцних софтвера;

· стручна помоћ при набавци, инсталацији и коришћењу софтвера. 
11.2.
Односи са јавношћу и промоција Дирекције
· припрема и објављивање садржаја на Фејсбук страници ДМДМ;

· интерна комуникација у ДМДМ и сарадња са унутрашњим јединицама Дирекције ради прикупљања и дистрибуције периодичних информација и материјала потребних за реализовање одређених циљева у раду ДМДМ;

· учешће у организацији састанка ТC за запремину и других скупова;

· припрема презентација (Power Point);

· припрема промотивног материјала за Дан метрологије (постери, roll-up, честитке);

· повезавиње канала са видео материјалима и са web презентацијом ДМДМ; 

· техничка подршка у одржавању састанака (презентациона опрема, стручна помоћ при коришћењу пројекционе опреме);

· прикупљање и систематизовање стручног и аналитичког материјала из делокруга рада Дирекције.
11.3.
Заштита електронских података

· Израда процедура везаних за ИТ заштиту у складу са стандардом ISО/IЕC 27001:2013 и обезбеђивање предуслова за њихову примену;  

· превентивна и интервентна Антивирусна заштита података;

· обнова лиценци за Symantec Corporatin Edition 12 (AV заштита);

· аутоматизован бекап података са сервера 10.1.1.3, јавних набавки, кадровске евиденције и осталих корисничких података у складу са процедуром о заштити електронског  преноса и чувања података, прилагођена сваком десктоп кориснику.

11.4.
Web презентација

· Осавремењивање дизајна веб презентације ДМДМ;

· ажурирање новим садржајима (вести, актуелности...) у ћириличној, латиничној и енглеској верзији;

· ажурирање прописа објављених или линкованих на сајту ДМДМ са променама у бази ParagrafLex;

· прилагођавање образаца ДМДМ ради постављања на сајт и постављање ажурних верзија;

· припрема и постављање извештаја из базе уверења о  одобрењу типа у pdf формату на сајт;

· недељно ажурирање  UTC’r билтена.

11.5.
Припрема и издавање Гласника и других публикација Дирекције
· израда уверења о одобрењу типа и свих осталих решења која су обухваћена Гласником, као и њихова припрема за штампу;

· уређивање и коректура Гласника;

· припрема публикација за штампу;

· координација са штампаријом;

· припрема за коричење Гласника и других гласила.
11.6.
Организација и дистрибуција метролошких информација од јавног значаја и израда и одржавање Информатора
· пружање стручне помоћи у претраживању научних информација;

· анализа, систематизовање, организација набавке, обраде, дистрибуције и коришћења научних и стручних информација из области метрологије и додирних области, еталонирања и међународне сарадње;

· организација, обезбеђивање, претраживање и коришћење тематских информација из међународних електронских сервиса и база података за потребе Дирекције;

· администрирање електронске поште: office@dmdm.rs, elektronskauverenja@dmdm.rs,  spam-quarantine@dmdm.rs  и евиденција захтева за информације;
· ажурирање Информатора о раду (ћирилична и латинична верзија).

12.
ФИНАНСИЈСКИ ПОСЛОВИ И ЈАВНЕ НАБАВКЕ
12.1
Финансијски послови   

· Израда Плана извршења буџета Дирекције за 2016. годину;
· Израда завршног рачун Дирекције за 2015. годину;
· Састављање периодичних (тромесечних) извештаја о извршењу буџета (Образац 5);
· Учешће у изради Плана јавних набавки за 2016. годину;

· Обрачун и исплата зарада и других накнада. Редовно у предвиђеним роковима два пута у месецу припрема документације за обрачун зарада, накнада радницима (породиље, боловања) и накнада трошкова по основу Уговора о привременим и повременим пословима и достављање Управи за трезор на даљу обраду, према роковима које утврди Управа за трезор; 
· Обрачун и исплата накнада трошкова запосленима у Дирекцији тј. исплата трошкова превоза за долазак на посао и одлазак са посла, трошкова службеног путовања у земљи, трошкова службеног путовања у иностранство и др.;  
· Подношење појединачне пореске пријаве о обрачунатим и плаћеним порезима и доприносима (ППП ПД) пре сваке исплате прихода на који се обрачунава и плаћа порез по одбитку, као и пре сваког плаћања доприноса за обавезно социјално осигурање;

· Подношење појединачне пореске пријаве за порез по одбитку (Образац ППП), која садржи информације о обрачунатом и плаћеном порезу по одбитку од стране пореског плаца за сваког примаоца прихода, подноси се Пореској управи једном годишње, најкасније до 31. јануара текуће године за претходну годину. Дирекција је дужна да сваком лицу, за које је платило порез по одбитку у 2015. години, изда потврду која садржи податке о плаћеном порезу по одбитку најкасније до 31. јануара 2016. године;

· Достављање Фонду ПИО, уз сваку исплату, попуњен прописан образац М-УН, који служи као М-4 за запослене за упис стажа. Уз образац М-УН доставља се копија уговора, Извод из појединачне пореске пријаве за порез и доприносе по одбитку и  извод о плаћању преко трезора, зa сваку исплату;

· Обављање контроле и припреме документације за плаћање, као и плаћање обавеза према добављачима; евидентирање свих плаћања кроз финансијско-књиговодствени програм Дирекције, а затим преношење података у програм ФМИС;
· Плаћање чланарина међународним, европским и међувладиним организацијама: Међувладиној организацији за Метарске конвенције - Међународном бироу за тегове и мере (BIMP); Међународној организацији за законску метрологију (OIML); Европском удружењу националних метролошких института (EURAMET); Европској сарадњи у законској метрологији (WELMEC); Међународном удружењу служби  за анализу (IААО); Eвропском удружењу за аналитичку хемију (EURACHEM) и Конвенцији за контролу и жигосање предмета од драгоцених метала;
· Праћење стањa средстава на апропријацијама и квотама, израда предлога и захтева за преусмерење средстава на апропријацијама и квотама;
· Књижење трансакција; усаглашавање података главне књиге Трезора са помоћном књигом ДМДМ;
· Израда месечних финансијских планова у програму Управе за трезор „Финансијско планирање“;

· Ажурирање базе података на финансијско-књиговодственом програму Дирекције; припремање материјала за сајт Дирекције;
· Редовно се, најкасније до 7-ог у месецу за претходни месец, извештај о износима исплаћеним на име свих примања за запослена, изабрана, постављена и ангажована лица, кроз WEB апликацију Управе за трезор „Регистар запослених”, доставља Управи за трезор на даљу обраду;
· Повраћај средстава у буџет; препознавање погрешних уплата прихода од стране корисника услуга ДМДМ и преусмеравање прихода на исправан подрачун;
· Припрема документације потребне за организацију и извршење пописа имовине и обавеза на дан 31.12.2016. године, што обухвата израду и сређивање документације, извештаја комисија које су обавиле годишњи попис, усаглашавање стања утврђеног пописом имовине која је власништво Дирекције, као и имовине коју Дирекција користи, а која није њено власништво, усаглашавање стања утврђеног пописом са стањем имовине у књиговодственим и другим евиденцијама и сл.;
· Израда Предлога финансијског плана за 2017. годину са пројекцијoм на 2018. и 2019. годину. 

12.2
Јавне набавке
Број јавних набавки у 2016. години биће предвиђен Планом јавних набавки, након доношења Закона о буџету Републике Србије за 2016. годину и пројекција за 2017. и 2018. годину. Дирекција може да покрене поступак јавне набавке само ако је набавка предвиђена у годишњем плану набавки и ако су за ту набавку предвиђена средства у буџету Републике Србије.

У  оквиру поступка  јавних набавки обављаће се следећи послови: 
· припрема  одлукa о јавним набавкама и одлукa о образовању комисија,  
· припрема огласа и објављивање , 
· учествовање у раду комисија, сачињавање записника о отварању понуда и извештаја о избору најповољније понуде, 
· припрема одлука о избору најповољније понуде, 
· преписка са Управом за јавне набавке, 
· припрема одговора на питања понуђача, 
· израда обавештења о избору, 
· припрема уговора, 
· припрема пресека стања у вези са спроведним јавним набавкама, 
· припрема изјашњења поводом захтева за заштиту права, 
· обавештавање понуђача о поднетим захтевима за заштиту права и сл.
· достављање тромесечних извештаја о закљученим уговорима о јавним набавкама и о поступцима јавних набавки Управи за јавне набавке као и Израда извештаја "Извршење плана јавних набавки за предходну годину".                                                                                                         
Београд, 31. децембар 2015. године                                               Д И Р Е К Т О Р

